
In the study which we initiated, we will highlight the differences and the correspondences between the Statutes of both Courts, as well as their practice and jurisprudence.
Therefore,  we  will  analyze  these  differences,  in  addtion  to  the  correspondences,
exclusively under the aspect of organization and functioning of these two law courts.
Asemănări   şi   deosebiri   între   Curtea   de   Justiţie   a   Comunităţilor Europene şi Curtea Europeană a Drepturilor Omului sub aspectul organizării şi funcţionării.
În  studiul  pe  care  l-am  iniţiat  vom  evidenţia  atât  deosebirile  şi asemănările  ce  reies  din  Statutele  celor  două  Curţi,  cât  şi  din  practica  şi jurisprudenţa acestora.
Aşadar,  vom  analiza  aceste  diferenţe,  dar  şi  asemănări,  exclusiv  sub aspectul organizării şi funcţionării al celor două instanţe.
Perspectivele  adoptării  unei  Constituţii  Europene  şi  problemele  legate de administrarea justiţiei, întâlnite în cadrul celor două instituţii nu furnizau decât  câteva  indicii  ale  momentului  alăturării  instituţionale  ale  celor  două Curţi.
Astfel,   dacă   specificitatea   comunitară   este   revendicată   de   CJCE, afirmarea  şi  promovarea  drepturilor  omului  sunt  revendicate  de  CEDO.  Dar diferenţele  de  percepţie  sunt,  în  principal,  datorate  apartenenţei  jurisdicţiilor la ansambluri instituţionale care au o natură radical diferită 61 .
Sub   aspectul   înfiinţării   celor   două   instanţe,   Curtea   de   Justiţie  a Comunităţii  Europene  a  fost  creată  în  anul  1952,  iar  Curtea  Europeană  a
Drepturilor Omului în anul 1959. Practic, cele două instituţii au în comun, în afară de relativa apropiere a sediului lor, faptul că ambele au aproximativ 50 de ani de existenţă şi experienţă, respectiv 54 de ani şi 49 de ani.
Longevitatea  lor  a  scos  în  evidenţă  atât  punctele  tari,  dar  şi  pe  cele slabe.
Curtea de Justiţie a CE este o instituţie cu o competenţă jurisdicţională deplină, care aparţine unei comunităţi de inspiraţie federalistă, animată de o mişcare de integrare progresivă.  Această curte nu se situează, mai mult decât alte   instituţii   create   de   tratate,   în   centrul   dispozitivului   comunitar;   ea reprezintă doar una dintre rotiţe.
Spre deosebire de aceasta, Curtea Europeană a Drepturilor Omului este instrumentul  principal  al  unui  mecanism  de  apărare  a  drepturilor  omului, devenit  în  mod  esenţial  judiciar  şi  care  nu  întruneşte  condiţiile  necesare pentru  a  i  se  transmite  competenţele  deţinute  de  state.  Aşadar,  ea  este    în acelaşi timp mai autonomă, adică, mai izolată şi mai liberă, ceea ce înseamnă că,  din  punct  de  vedere  al  structurii,  este  mai  puţin  responsabilă  de consecinţele  politice,  administrative    şi  economice  ale  deciziilor  sale,  lucru care nu este valabil şi pentru Curtea de Justiţie.
În vreme ce Curtea de Justiţie a CE funcţionează încă de la înfiinţarea ei,  în  decembrie  1952,  într-un  mod  relativ  constant,  în  ciuda  extinderilor succesive  şi  prin  alăturarea,  începând  cu  1989,  a  unui  Tribunal  de  Primă Instanţă,  şi  priveşte  cu  neîncredere  sistematizarea  pe  care  pregătirea  noilor extinderi o face inevitabilă, Curtea Europeană a Drepturilor Omului tocmai a cunoscut o asemenea transformare a condiţiilor sale de funcţionare, în special din  cauza  dispariţiei  Comisiei  Drepturilor  Omului.  Cu  alte  cuvinte,  dacă CJCE  s-a  îmbogăţit  cu  un  Tribunal  de  Prima  Instanta,  datorită  înmulţirii cauzelor  deduse  spre  judecată,  CEDO  a  fost  restructurată,  creându-se  o instanţa unică.
S-a  precizat,  de  asemenea,  în  literatura  de  speicialitate  că  CEDO, înfiinţată în noiembrie 1998, este o instituţie complet diferită de cele care au precedat-o 62 .
Dar asemănări şi deosebiri sunt inregistrate şi mai departe.
Astfel,  sub  aspectul  numărului  de  judecători,  cele  două  instanţe  au  în componenta lor un număr relativ apropiat de judecători. în configuraţia actuală, Curtea  Europeană  a  Drepturilor  Omului  numără  41  de  membri,  în  timp  ce Curtea de Justiţie a Comunităţilor Europene numără 25 judecători asistaţi de 8 avocaţi generali, la care se adaugă cei 25 de judecători ai Tribunalului de Primă Instanţă, astfel incât instituţia judiciară comunitară luată în totalitate grupează 58 de membri.
În  realitate,  situaţia  este  alta.  În  cadrul  Curţii  de  Justiţie  luată  în considerare strict că şi Curtea Europeană, numărul judecătorilor este egal cu cel  al  statelor  membre  sau  cel  al  Părţilor  Contractante  Superioare.  Astfel, încât,  putem  spune  că  există  o  mare  diferenţă  în  exercitarea  competeţei  de judecată atunci când se pune problema numărului de persoane implicate: nu e acelaşi lucru să fie mai puţin de 25 de persoane sau mai mult de 40.
Protocolul  numărul  11  al  Convenţiei  Europene,  statueaza  mult  mai multe reguli legate de organizarea Curţii, mult mai rigide decât cele pe care tratatele comunitare şi statutul său le impun pentru moment Curţii de Justiţie.
Încă  de  la  intrarea  în  vigoare  a  Protocolului  numarul  11  şi  conform Regulamentului Curţii, cei 41 de judecători ai Curţii Europene sunt, de fapt, repartizaţi  în  4  secţiuni  a  câte  10  membri.  în  cadrul  fiecărei  secţiuni  este căutată  o  reprezentare  echilibrată,  în  ceea  ce  priveşte  originea  geografică, tradiţia juridică şi apartenenţa sexuală. Cu toate acestea, nu se pune problema parităţii: cele 8 femei din cadrul noii Curţi sunt repartizate câte două pentru fiecare secţiune.
Adunarea  plenară  a  Curţii,  care  nu  are  atribuţii  contencioase  este constituită din camere a câte 7 judecători, în cadrul a 4 secţiuni. Aceasta alege preşedintele  Curţii  şi  preşedinţii  Camerelor;  2  din  cei  4  preşedinţi  ai camerelor sunt vice-preşedinţii Curţii.
Camerele  numără  în  cadrul  lor  comitete  a  câte  3  judecători  care  au competenţa  să  se  pronunţe  asupra  admisibilităţii  proceselor.  Atunci  când Curtea  nu  prezidează  nici  în  comitet  şi  nici  în  cameră,  ea  prezidă  în  marea Cameră.  Această  organizaţie  unică  de  17  judecători  este  constituită  după  un sistem dublu al cărui element stabil este reprezentat de către preşedinţii şi vice -preşedinţii Curţii şi ai Camerelor ( fie spre exemplu 9 persoane), iar elemetul mobil  este  obţinut  prin  alternarea,  o  dată  la  9  luni,  a  celor  2  grupuri  de judecători care corespund criteriilor de echilibru sus-menţionat.
În  afara  controlului  asigurat  de  comitete,  prin  urmare  Curtea  prezidă  fie Cameră constituită din 7 judecători,  fie, în cazul destituirii de către o Cameră, în Marea  Cameră  alcătuită  din  17  judecători,  în  cazul  în  care  colegiul  din  cadrul marii  Camere,  însărcinat  cu  examinarea  cererilor  de  destituire,  a  acceptat renunţarea Camerei.
În  schimb,  CJCE  prezidează  în  şedinţă  plenară  şi  poate  să  creeze  în interiorul  său  camere  de  3,  5  sau  7  judecători.  Însă,  Convenţia  asupra statutului Curţii de Justiţie se limitează la a adăuga unele reguli de cvorum.
În  consecinţă,  ţinând  cont  de  propriile  sale  decizii,  Curtea  de  Justiţie prezidă, în practică, fie într-o cameră de 3 judecători 63 , fie într-o cameră de 5 judecători, fie în plin plen sau în plen redus 64 , aceste instanţe “plenare” care numără respectiv 11 şi 15 membri.
Procesele  sunt  încredinţate  direct  de  Curte  în  reuniunea  să  generală săptămânală,  uneia  dintre  aceste  organizaţii,  mai  puţin  de  o  treime  din  dosare fiind prezentate în medie, în faţa curţii Plenare, adică în special în faţa plenului redus.  Instanţa  cel  mai  des  folosită  este,  deci,  Cameră  cu  5  judecători,  aşa numita, în cadrul Curţii de Justiţie, “Marea Cameră”, spre deosebire de “Cameră Mică“ cu 3 judecători.
Fiecare judecător 65  face parte, în afară de Cameră plenară, dintr-una din cele 4 “camere mici” şi dintr-una din cele 2 “mari camere” ai căror preşedinţi sunt desemnaţi prin rotaţie anuală şi nu-şi asumă nici o funcţie particulară în cadrul Adunării Plenare.
Deci  este  vorba  de  un  sistem  egalitar,  simplu  şi  care  permite  fiecărui membru  să-şi  spună  părerea  în  toate  procesele  care  prezintă  o  oarecare importanţă.
Curtea  îşi  exercită  activitatea  în  şedinţă  plenară  în  cazuri  speciale prevăzute  limitativ  de  tratat:  atunci  când:  trebuie  sa-l  declare  demisionat  pe mediatorul  european,  să  declare  demisia  unilaterală  a  comisarului  european fiind lipsit de obligaţiille care-i revin şi totodată atunci când Curtea consideră că un proces deţine o importanţă deosebită. Forumul Adunării plenare este de 15  judecători.  Scopul  acestei  restrictii  este,  de  la  sine  înţeles,  afirmarea caracterului central şi autoritatea marii camere, mai ales într-o curte care pe
viitor ar putea să numere mai mult de 25 de judecători, cel puţin va fi atenuată în textele de lege care sunt aşteptate.
Fiind vorba de Curtea de Justiţie a Comunităţilor în mod egal, se cuvine să se facă distincţia între problemele legate de extinderile viitoare şi cele care privesc  supremaţia  numărului  de  litigii,  care  sunt  influenţate  de  alţi  factori decât numărul de state membre.
Din moment ce extinderile conduc la creşterea numărului de judecători, dacă  s-ar  limita  cel  puţin  la  formula  “un  judecător  pentru  fiecare  stat membru”, preocuparea pentru raţionalitate, asta că să nu spunem la acest nivel pentru  “productivitate”  a  jurisdicţiilor  ar  trebui  să  conducă  la  o  limitare  a numărului  de  magistraţi,  şi  în  măsura  posibilităţilor,  la  un  anumit  grad  de specializare vis-à- vis de unitatea jurisprudenţei.
Este   puţin   probabil   că   statele   candidate   la   aderarea   la   Uniunea Europeană  să  fie  pregătite  să  renunţe  la  locul  “lor”  din  cadrul  Curţii  de Justiţie, mai ales că predecesorii lor, în special cei aflaţi printre statele “mici”, n-ar vedea nici ele cu ochi buni un asemenea precedent.
Cu toate acestea putem observa că aşa-zisul principiu al egalităţii între numărul de state şi cel al membrelor numără deja excepţii. Prima dintre ele se referă la avocaţii generali de la Curtea de Justiţie care au acelaşi statut că şi judecătorii  şi  sunt  numiţi  în  aceleaşi  condiţii;  aceştia  sunt  în  număr  de  8, Germania, Spania, Franţa, Italia şi Regatul Unit propun fiecare o numire; cele 3 posturi care rămân “se rotesc” între celelate state membre.
Dacă  problema  legată  de  număr  are  consecinţele  funcţionale  pe  care tocmai  le-am  schiţat,  cea  legată  de  recrutare  are  mai  degrabă  consecinţe  de ordin intelectual, mai uşor de delimitat, dar de aceeaşi importanţă. Atmosfera care domneşte între membrii unei instanţe care deliberează, direcţia spre care se  îndreaptă  sau  nu  în  constituirea  unui  ţel  comun,  dincolo  de  tendinţele  şi caracterul fiecăruia sunt factori perceptibili ai calităţii, adică a naturii lucrării de jurisdicţie dusă la bun sfârşit.
De  fapt,  Condiţiile  statutare  ale  exercitării  funcţiilor  diferă  puţin  în cadrul  celor  două  curţi,  de  când  membrii  Curţii  Europene  rezidă  acolo,  cu caracter permanent.
Mandatele,  în  cele  două  cazuri,  se  pot  prelungi  o  dată  la  6  ani.  O prelungire a jumătăţii are loc la fiecare 3 ani. Fiind exercitate cu normă întregă, funcţiile sunt incompatibile cu practicarea unor activităţi profesionale care nu ţin de   jurisdicţie,   cu   excepţia   uzanţelor   aflate   sub   controlul   Curţilor 66 .      O independenţă  perfectă  vis-à-vis  de  statul  de  origine  este  bine  înţeles  cerută  de membrii care rezidă cu titlu individual.
Dacă  un  membru  încetează  să-şi  exercite  funcţiile  înainte  de  data prevăzută  pentru  terminarea  mandatului  său,  persoana  care  îl  înlocuieşte, termină mandatul predecesorului său.
Mandatele  se  termină  la  Curtea  Europeană  atunci  când  un  judecător ajunge  la  70  de  ani  –  o  asemenea  limită  de  vârstă  nu  există  la  Curtea  de Justiţie. Mai mult, o clauză prevede, şi într-un caz şi în celălalt, posibilitatea că  un  membru  să  fie  demis  din  funcţie,  dacă  nu  mai  întruneşte  condiţiile necesare pentru îndeplinirea datoriei sale. Fiind vorba de Curtea de Justiţie, o decizie  în  acest  sens  nu  poate  fi  luată  decât  prin  acordul  unanim  al judecătorilor şi avocaţilor generali ai Curţii, cel în cauză nu poate lua parte la deliberare. La Curtea Europeană, destituirea este decisă de majoritatea celor două treimi.
O părere destul de răspândită printre observatori şi care se bucură de ecou printre membrii Curţii de Justiţie constă în faptul că un mandat unic, deci care nu poate  fi  prelungit,  ar  constitui  o  formulă  mai  adecvată  pentru  demnitatea membrilor şi mai propice pentru independenţa jurisdicţiilor decât este sistemul actual. Cu toate acestea, în cazul în care posibilitatea de a fi numit sau ales din nou ar fi abandonată, s-ar cuveni prevederea unei durate mai lungi a mandatelor. O  durată  de  9  ani  a  fost  deseori  menţionată,  că  fiind  realistă.  Aceasta  optiune exista  deja  pentru  judecatorii  Curţii  Penale  Internaţionale,  deci  nu  ar  fi  o reglementare nouă.
Desigur, sistemul actual, nu constituie un lucru excepţional şi prezintă deseori   anumite   avantaje   în   ceea   ce   priveşte   continuitatea   acţiunii   de jurisprudenţă.
De fapt, fiind vorba de reguli de bază, este dificil să concluzionăm că judecătorii şi avocaţii generali de la Curtea de Justiţie, potrivit art. 223 al CE sunt ”aleşi dintre personalităţile care oferă garanţii de independenţă şi care întrunesc  condiţiile  necesare  pentru  a-şi  exercita,  în  ţările  din  care  provin, cele  mai  importante  funcţii  jurisdicţionale  sau  care  sunt  jurisconsulţi  şi posedă competenţe binecunoscute”, în vreme ce judecătorii Curţii Europene, conform  art.  21  al  CEDO,  “trebuie  să  se  bucure  de  cele  mai  înalte consideraţii  morale  şi  să  întrunescă  condiţiile  necesare  pentru  exercitarea unor   înalte   funcţii   judiciare   sau   să   fie   jurisconsulţi   care   posedă   o binecunoscută competenţă”.
Observăm doar că asemenea condiţii nu sunt  unele care să constrângă forte  tare,  sunt  reguli  clasice,  pe  care  le  întălnim  şi  în  cadrul  altor  Statute, respectiv în Statutul CPI.
În  schimb,  procedurile  sunt  distincte  din  moment  ce  membrii  Curţii  de Justiţie sunt numiţi de comun acord pentru 6 ani de guvernele statelor membre, în  timp  ce  judecătorii  Curţii  Europene  sunt  aleşi  de  Adunarea  Parlamentară  a Consiliului  Europei,  în  numele  fiecărei  Părţi  contractante  Superioare,  prin majoritatea voturilor exprimate, dintr-o listă de 3 candidaţi, prezentată de Partea contractantă  Superioară.  În  cazul  alegerii  judecatorilor  CJCE,  funcţionează principiul reciprocităţii dintre guvernele statelor membre, în urma propunerilor pe care le fac. Se va observa că decizia este luată în numele statelor membre şi nu de către Consiliu; chiar dacă poate fi vorba de aceiaşi reprezentanţi, această nuanţă are drept scop să stabilească independenţa Curţii de Justiţie vis-à-vis de alte instituţii comunitare.
În cel de-al doilea caz, pornind de la lista cu 3 nume transmise din partea fiecărei  Părţi  contractante  Superioare,  prin  Comitetul  de  Miniştri,  Adunarea Parlamentară trece la audierea candidaţilor potrivit procedurii stabilite în decizia să  1082  din  1996  şi  care  presupune,  din  partea  fiecărui  candidat,  prezentarea unei note biografice detaliate, stabilite pe baza unui formular de curriculum vitae şi  o  discuţie  cu  o  sub-comisie  specială  a  Comisiei  de  Procese  Juridice  şi  a Drepturilor  Omului 67 .  Din  1996  alegerea  nu  se  desfăşoară  decât  la  terminarea acestei proceduri, şi nu în ordinea după listă, în care în mod automat primul de pe listă era ales.
Problematica numirii sau alegerii judecătorilor este prea importantă, de aceea  a  fost  emisă  şi  ideea  că  cel  puţin  Parlamentul  European  ar  putea  fi invitat  să-i  audieze  pe  noii  membri  ai  Curţii  de  Justiţie,  aşa  cum  face  şi  cu membrii Comisiei înainte de punerea acestora în funcţie 68 .
Principalele obiecţii 69  care au fost ridicate în legătură cu acestă abordare au fost că asemenea audieri, numai în cazul în care nu se rezumă la vizite de curtoazie  în  faţa  unei  comisii  de  audiere,  ar  presupune  că  cei  în  cauză  să-şi expună  intenţiile,  programul  sau  cel  puţin  concepţia  lor  asupra  Comunităţii Europene -ceea ce ar părea normal pentru un comisar european, personalitate politică  prin  definiţie,  dar  mult  mai  puţin  acceptabil  pentru  un  judecător  a cărui independenţă trebuie recunoscută şi protejată. Dacă în schimb se pune problema  de  a  nu  lua  în  considerare  părerile  politice,  ci  caracterul  şi competenţa  profesională  a  celui  în  cauză,  nu  este  sigur  că  trecerea  prin  faţa unei comisii parlamentare va fi cel mai fidel şi revelator mod de selecţie.
În sfârşit, în jocul interinstituţional comunitar pe care uneori Curtea de Justiţie ajunge să-l arbitreze, n-ar fi legitim că una dintre instituţii, în acest caz Parlamentul,  să  beneficieze  singură  de  dreptul  de  a  sensibiliza  în  prealabil judecătorii  în  ceea  ce  priveşte  priorităţile  sale  care  sunt  de  fapt,  uneori, revendicările sale 70 .
Cel  mai  solid  argument  în  favoarea  menţinerii  sistemului  numirii  de către guverne este totuşi de natură puţin diferită. Raţiunea impune statelor să nu propună spre numire decât persoanele cele mai potrivite din acest punct de vedere  –  aprecierea  acestei  calităţi  fiind  ea  însăşi  ilustrarea  sistemului  de valori proprii tradiţiei juridice a statului respectiv.
Un stat şi-ar face o defavoare prin susţinerea, din motive de convenienţă politică  sau  administrativă,  a  unor  personalităţi  cărora  să  li  se  poată  reproşa ceva  şi  a  căror  parţialitate  şi  incompetenţă  ar  reduce  la  zero  orice  şansă  de autoritate.
Faptul   de   a   lăsa   asupra   guvernelor,   a   căror   esenţă   raţională   şi democratică este incontestabilă, responsabilitatea de a face o alegere pe care interesul naţional o doreşte obiectivă şi edificatoare, are avantajul simplicităţii şi clarităţii în ceea ce priveşte formule mai complexe şi mai indirecte care, se preteză  la  strategii  hazardate,  riscă  să    reconsidere  mizele  şi  să  diminueze responsabilităţile.
Din aceleaşi cauze, propunerile, care susţin că organul politic competent să numească membri să delege verificarea meritelor intrinsece ale candidaţilor prezentaţi  în  faţa  unui  organ  tehnic  ”constituit  din  jurişti  supercalificaţi  şi independenţi” nu par să aibă un viitor prea strălucit 71 . Experienţa demonstrează că în orice împrejurare, diversitatea originilor profesionale şi a parcursurilor individuale ale membrilor este una din primele exigenţe a bunei
funcţionări a jurisdicţiilor, cum ar fi spre exemplu Curţile Europene 72 . Fiecare  judecator  şi  fiecare  avocat  general  de  la  Curtea  de  Justiţie dispune  de  un  cabinet  format  din  6  membri,  dintre  care  3  consilieri  şi  3 asistenţi.
Aceşti   colaboratori   personali   ai   membrului   sunt   aleşi   în   mod discreţionar de acesta şi nu lucrează decât pentru el. Împreună cu consilierii săi, în special, care sunt jurişti cu vechime şi au origini diverse, dar care au în general un grad înalt de pregătire, judecătorul este dotat cu o forţă de şoc de o eficacitate  reală  care  îi  permite,  dacă  doreşte  să  urmărească,  în  afara proceselor  de  care  se  ocupă  în  mod  direct  că  raportor,  toate  procesele  din cadrul  jurisdicţiei  şi  să  intervină  prin  note  sau  observaţii  în  toate  etapele procedurale, dar în special în faza deliberării. Cabinetele redactează rapoartele interne asupra proceselor şi pregătesc proiectele cu temeiuri care vor deveni sentinţele  Curţii  de  Justiţie.  Chiar  recitirea  sentinţelor  este  încredinţată agenţilor delegaţi pe lângă cabinetul preşedintelui.
Grefa Curţii de Justiţie se limitează la un rol strict tehnic şi nu intervine în  nici  un  moment  în  elaborarea  sentinţei  care  urmează  să  fie  pronunţată. Serviciul  de  cercetare  şi  documentare,  aflat  sub  autoritatea  grefierului  nu intervine decât pentru a răspunde cererilor punctuale elaborate de cabinete şi adresate de Curte, studii care în general se referă la dreptul comparat.
Tribunalul   de   Primă   Instanţă   se   află   într-o   situaţie   similară,   cu deosebirea că membrii săi nu dispun decât de 2 consilieri fiecare. În schimb, celula sau “task force” din 3 consilieri specializaţi în dreptul concurenţial, nu este  atribuită  permanent  nici  unui  judecător,  ci  este  pusă  la  dispoziţia raportorilor  însărcinaţi  cu  procesele  pe  această  temă.  O  nouă  unitate  de  3 consilieri  însărcinaţi  în  special  cu  dreptul  asupra  proprietăţii  intelectuale tocmai a fost înfiinţată.
Cu excepţia acestor cazuri marginale, sistemul de organizare al forţei de muncă  la  Curtea  de  Justiţie  se  caracterizează  printr-o  decentralizare  totală, unii ar putea s-o caracterizeze că pe o explozie a resurselor tehnice situată sub controlul individual al membrilor.
Organizarea   asistenţilor   judiciari   la   Curtea   Europeană   este   foarte diferită.   Curtea   este   asistată   de   consilieri,   conform   articolului   25   din Convenţie 73 .
Dar  tendinţa  centralizatoare  a  Curţii  se  pare  că  s-a  continuat,  din moment  ce  fiecare  judecător  nu  dispune  decât  de  ajutorul  unui  sau  unei secretare, împreună cu alţi 2 colegi, în timp ce serviciul juridic, împărţit în 16 unităţi  care  regrupează  esenţialul  capacităţii  tehnice  disponibile  se  situează sub autoritatea grefierului.
Aşadar  nu  importanţa  acordată  metodelor  utilizate,  cât  modul  lor  de repartizare face distincţia în această privinţă între cele două curţi. Or, nu este vorba  de  o  chestiune  de  ordin  pur  administrativ.  Într-unul  dintre  cazuri,  o structură  permanentă  de  funcţionari  şi  de  agenţi  constituie,  atunci  când judecătorii pleacă, osatura instituţiei, elaborează deciziile, le interpretează în doctrine şi asigură continuitatea cu sentimentul că joacă rolul unui paznic de templu. În cel de-al doilea caz, nici o autoritate, fie ea chiar morală, nu poate fi reprezentată doar de un membru; judecătorii deţin controlul integral asupra elaborării  deciziilor,  cu  riscurile  care  ţin  de  personalitatea  raportorilor  şi  de desfăşurarea deliberării.
Este vorba de 2 concepţii destul de îndepărtate una de cealaltă în ceea ce   priveşte   funcţionarea   unei   jurisdicţii,   una   privilegiază   constituirea perseverentă   a   unei   jurisprudenţe,   limitând   capacitatea   de   influenţă   a personalităţilor izolate, cealaltă, cu riscul de a fi mai puţin coerentă, pune mai mult accentul pe legitimitatea judecătorului în cadrul unui proces echitabil şi acordă mai multă încredere oamenilor decât instituţiei.
Tabloul    schiţat    aici    este    completat    de    câteva    caracteristici complementare  care,  după  părerea  noastră  se  îndreaptă  în  acelaşi  sens  şi  pe care ne vom limita să le evocăm.
Mai  mult,  la  Curtea  din  Luxembourg,  secretul  deliberărilor  colegiului face  obiectul  unei  preocupări  mai  atente  decât  la  Curtea  Europeană  a Drepturilor  Omului.  De  fapt,  pe  de  o  parte,  deciziile  luate  de  Curtea  de Justiţie  nu  fac  caz  de  majoritatea  obţinută  de  un  proiect  după  deliberare,  în vreme ce sentinţele Curţii europene o indică; pe de altă parte, la Luxembourg, solidaritatea  judecătorilor  le  interzice  orice  consideraţie  asupra  hotărârilor judecătoreşti  luate  de  Curtea  de  Justiţie,  în  timp  ce  Curtea  Europeană  nu admite doar, dar şi publică opiniile separate ale judecătorilor săi.
Acest lucru confirmă faptul că practică din Luxembourg este fondată pe identificarea  dintre  Curte  şi  judecătorii  săi,  aceştia  dispunând  de  toate mijloacele pentru a se face ascultaţi în dezbaterea internă, dar mai intâi, vis-à-vis de exterior, să se integreze în colegiul pe care îl constituie. Acest sistem de apărare a funcţiei de judecător este legată, din punct de vedere istoric, de concepţia franceză asupra naturii actului jurisdicţional.
Am aratat aici anumite deosebiri si asemanari intre cele doua jurisdictii, avand in vedere si aspecte relevate in literatura de specialitate, fara a avea insa pretentia ca aceasta ar fi o insiruiere de argumente exhaustiva.
Cu  siguranta,  avand  in  vedere  nisipurile  miscatoare  pe  care  se  afla domeniul     dreptului     comunitar,     necesitatea     implementarii     tratatului constitutional european cu implicatii si in sistemul juridic, unele dintre aceste similitudini si diferente dintre cele doua instante vor deveni caduce! Este insa, util,  pentru  acest  moment,  cel  putin  din  punct  de  vedere  doctrinar,  analiza celor  doua  institutii  jurisdictionale  si  din  aceasta  perspectiva,  in  vederea perfectionarii, redimensionarii, adaptarii la cerintele legislative actuale, pentru a  avea  sisteme  juridice  viabile  care  sa  raspunda  unor  principii  de  drept fundamentale:   respectarea   aplicarii   si   asigurarea   interpretarii   unitare   a dreptului   comunitar   si   respectiv,   apararea   si   respectarea   intereselor justitiabililor.
Bibliografie
Bârsan   Corneliu,   „Convenţia   Europeană   a   Drepturilor   Omului. Comentariu  per  articole”,  Vol.  I.  Drepturi  şi  libertăţi,  Vol.  II,  Editura  All Beck, Bucureşti, 2005
Boulouis, Jean, Chevalier, R. M., “Grands arrêts de la Cour de Justice des Communautés Européennes”, Tome 1, 5 e  edition, Paris, Dalloz, 1991 Cartou  Louis,  Clergerie  Jean-Louis,  Gruber  Annie,  Rambaud  Patrick:  „L ‘Union Europeenne”, Ed. Dallo, 2000
Charrier Jean Loup,  „Code de la Convention euroepeene des droits de l’homme”, Ed. Litec, 2003
Christian  Lequesne,  „La  Constitution  de  L  Europe”,  Institut  D  etudes europeennes, edite par Paul Magnette, Colecţia de studii europene, a II-a edit, Etitions de l ‘Universite de Bruxelles, 2002 Claude    (V.),    „L’interpretation    consensuelle    de    la    Convention europeenne  des  droits  de  l’homme”,  Montpellier,  Institut  de  droit  europeen
des droits de 1’homme, 1998
Donna  Gomien,  „Introducere  în  Convenţia  Europeană  a  Drepturilor Omului”, Editura All, Bucureşti, 1993   114
Duculescu     Victor,     Duculescu     Georgeta,     “Justiţia     europeană. Mecanisme, deziderate şi perspective”, Editura Lumina Lex, Bucureşti, 2002
Duculescu   Victor,   Protecţia   juridică   a   drepturilor   omului,   Editura Lumina Lex, Bucureşti, 1994
Fuerea Augustin, „Drept comunitar european. Partea generală”, Editura All Beck, Bucureşti, 2003
Gand  Joseph,  „Droit  des  Communautes  eurapeennes”,  Ed.  Larcier Bruxelles, 1997
Hubert     Legal,     Composition     et     fonctionnement     des     cours europeennes,Pouvoirs,    Revue    francaise    d’etudes    constitutionnelles    et politiques, Les cours europeennes Luxembourg et Strasbourg, n. 96, 2001
Rideau  J., „Le Droit de l’Union Europeenne,” P.U.F., Paris. 1995
Rideau Joel, „Le droit des Communautes europeennes”, Paris, 1995
Robert    (J.),    „Droits    de    l’homme    et    libertes    fondamentales”, Montchrestien, Paris,  1996
Robert  Jacques,  „Droits  de  l’homme  et  libertes  fondamentale“,  Ed. Montchrestien, 1994
61   Hubert  Legal,  Composition  et  fonctionnement  des  cours  europeennes,  Pouvoirs,  Revue francaise  d’etudes  constitutionnelles  et  politiques,  Les  cours  europeennes  Luxembourg  et Strasbourg, n. 96, 2001, p.65-84
62   J.A.  Carrillo-Salcedo,  « Quels  juges  pour  la  nouvelle  Cour  européenne  de  droits  de l’homme? » , Revue universelle des droits de l’homme, vol 9, 1997, p.1
63  Pentru procese care nu ridică dificultăţi juridice
64  Constituirea plenului redus nu este fixă, astfel încât nici un judecător nu este exclus apriori.
65  În afara preşedintelui ales pentru 3 ani
66   Statutul  Curţii  de  Justiţie  permite  totuşi  Consiliului  să  autorizeze  un  membru,  prin  derogare excepţională, să practice o altă activitate profesională (art. 4)
67  A se vedea A. Drzemczewski, op. cit. şi J. F. Flauss, ”Radioscopia alegerii noii Curţi Europene a Drepturilor Omului”, Revista trimestrială a drepturilor Omului, vol. 9, 1998, pagina 435.
68   A  se  vedea  Hubert  Legal,  Composition  et  fonctionnement  des  cours  europeennes,Pouvoirs, Revue francaise d’etudes constitutionnelles et politiques, Les cours europeennes Luxembourg et Strasbourg, n. 96, 2001, p.65-84.
69  Ibidem
70   A  se  vedea  Hubert  Legal,  Composition  et  fonctionnement  des  cours  europeennes,Pouvoirs, Revue francaise d ‘etudes constitutionnelles et politiques, Les cours europeennes Luxembourg et Strasbourg, n. 96, 2001, p.65-84
71  A sevedea Raportul grupului de analiză creat de Comisia privind viitorul sistemul jurisdicţional al Comunităţilor Europene ( grupul “Due”), ianuarie 2000
72   În  această  calitate,  Curtea  de  Justiţie  dă  exemplu  de  o  bună  eterogeneitate,  cu  o  uşoară predominare   a   judecătorilor   naţionali   (în   principal   ai   Curţilor   Supreme   şi   ai   Curţilor Constituţionale),  o  prezenţă  semnificativă  a  personalităţilor  politice  sau  administrative  care  au exercitat activităţi juridice şi o importantă parte reprezentativă a avocaţilor şi profesorilor.
73  Raportul explicativ al protocolului nr. 11 afirma că această menţiune a fost introdusă “pentru a permite că membrii curţii să fie, dacă este cazul asistaţi de consilieri. Asemenea colaboratori care (se  specifica  în  raport)  pot  fi  numiţi  la  propunerea  judecătorilor,  ar  trebui  să  aibă  calificările cerute şi experienţa practică îndeplinirii sarcinilor care le vor fi încredinţate de către judecători”.
________________________
*  Guvernul României
**  Universitatea Naţională de Apărare “ Carol I “
[bookmark: _GoBack]
